ZAPISNIK 7. SJEDNICE ŠKOLSKOG ODBORA

održane 03. rujna 2015. Godine

Prisutni: Katica Pejakić, Mirjana Eršek, Krunoslav Bajzec, Danijel Drviš

Odsutne: Marija Bažulić i Ljiljna Popovački Račić (opravdale izostanak)

Ostali prisutni: Eduard Kovačević-ravnatelj Škole i Vjekoslava Špoljar Kurek-tajnica Škole

Sjednica je počela u 19:00 sati.

Predjsjednica Školskog odbora pozdravila je sve prisutne, te zamolila da se prisutni članovi Škoskog odbor izjasne o dostavljenom zapisniku 6.sjednice.

**Zapisnik 6. sjednice jednoglasno je prihvaćen.**

**AD.1.**

Predsjednica Školskog odbora predložila je slijedeći:

D N E V N I R E D

1. Izmjene Ugovora o radu-obavijest
2. Rebalans Financijskog plana i Plana nabave
3. Osiguranje učenika
4. Godišnji plan i program rada OŠ Bistra za školsku godinu 2015./2016.
5. Izvješće na kraju školske godine
6. Razno

Predsjednica Školskog odbora predložila je dopunu dnevnog reda sa točkom Obnova registracije učeničke zadruge.

Dnevni red sa nevedenom izmjenom jednoglasno je prihvaćen.

Ravnatelj je obavijestio kako je većina zaposlenika naše Škole, koji su proglašeni organizacijskim viškom u dijelu satnice, nadopunu satnice našla u drugim Školama.

Učiteljica razredne nastave koja je proglašena organizacijskim viškom u PŠ Gornja Bistra, zaposlila se u OŠ Pavao Belas u Brdovcu. Vjeroučiteljica Ivana Rogina nadopunu satnice ostvarila je u OŠ Ban Josip Jelačić. Učiteljica engleskog jezika Valentina Žalac nije uspjela pronaći nadopunu satnice.

**AD.2.**

Članovima Školskog odbora u materijalima za sjednicu dostavljen je i Rebalans Financijskog plana i Rebalans plana nabave.

Ravnatelj Škole, gospodine Kovačević, objasnio je kako dostavljeni Rebalansi proizlaze iz proračuna Zagrebačke županije, proračuna Općine Bistra i proračuna Grada Zaprešića. Rebalans Financijskog plana i Rebalans plana nabave izrađeni su u suradnji sa Zagrebačkom županijom.

Članovi Školskog odbora pregledali su Rebalanse, koje je predsjednica Školskog odbora gospođa Pejakić dala na glasovanje.

Članovi Školskog odbora jednoglasno su prihvatili Rebalans Financijskog plana i Rebalans Plana nabave.

AD.3.

Za osiguranje učenika ove školske godine, pristigle su četiri zamolbe, slijedećih osiguravajućih kuća: Croatia osiguranje, Grawe Hrvatska d.d., Jadransko osiguranje i Uniqa osiguranje.

Članovi Školskog odbora pregledali su pristigle ponude, a predsjednica Školskog odbora pročitale je osigurne iznose za nesretne slučajave koji su obuhvaćeni godišnjom uplatom učenika u iznosu od 30,00 kuna.

**Članovi Školskog odbora nakon razmatranja izabrali su najpovoljniju ponudu, a to je ponuda Jadranskog osiguranja.**

**AD.4.**

Ravnatelj je rekao kako je Škoski kurikulum izmjenjen i u takvom izmjenjenom obliku objavljen na web stranicama naše Škole. Godišnji plan i program rada za školsku godinu 2015./2016. temelji se na Školskom kurikulumu.

U Godišnjem planu ove školske godine integriran je i posjet gradu Vukovaru u organizaciji MZOS-a. Kao i svake školske godine planiraju se jednodnevni izleti (početkom lipnja), terenska nastava, posjeti kazalištu i kinu.

Učitelji i učenici ove školske godine zajednički će izraditi projekt: Kulturna baština Bistre.

Suradnju u projektu ponudila je i gospođa Marija Bažulić.

**AD.5.**

Ravnatelj je obavjestio članove Školskog odbora kako je završio i drugi krug upisa u srednje škole.

Svi izleti su uspješno realizirani. U cjelosti je realizirana satnica, te Godišnji plan i program rada za školsku godinu 2014./2015.

**AD.6.**

Ravnatelj je rekao kako Učenička zadruga u našoj Školi djeluje već cijeli niz godina.

Prema izmjenjenom Zakonu o udrugama, potrebno je održati skupštinu, na kojoj će biti izabrana tijela Udruge-Učeničke zadruge, kao i donešen Statun Udruge.

Predsjednica Školskog odbora Katica Pejakić, predložila je da se prihvati obnova registracije Učeničke zadruge.

Članovi Školskog odbora jednoglasno su prihvatili prijedlog da se obnovi registracija Učeničke zadruge OŠ Bistra.

**AD.7.**

Ravnatelj je obavijestio članove Školskog odbora kako se nastavljaju radovi na preuređenju bivšeg učiteljskog stana u učionu. Napravljena je struja, te su izvađeni podovi, tako da će se konačnim preuređenjem dobiti oko 100 m2 novog prostora. Potrebno je napraviti i certifikat energetske učinkovitosti PŠ Jablanovec, kako bi se mogla napraviti i nova fasada zgrade PŠ Jablanovec.

Sredinom kolovoza dobili smo i građevinsku dozvolu za dogradnju Škole u Poljanici.

Obzirom da pitanja i prijedloga nije bilo 7. Sjednica Školskog odbora završila je u 20:30 sati.

Zapisničar: Predsjednica Školskog odbora:

Vjekoslava Špoljar Kurek,v.r. Katica Pejakić, v.r.

U Poljanici Bistranskoj, 04. rujna 2015. Godine

KLASA:602-03/15-01/10

URBROJ:238-30-07-15-02